CELEX: 32016R0636
Language: hr
Date: 2016-04-22 00:00:00
Title: Provedbena uredba Komisije (EU) 2016/636 оd 22. travnja 2016. o oduzimanju odobrenja za aktivnu tvar Z,Z,Z,Z-7,13,16,19-dokosatetraen-1-il izobutirat, u skladu s Uredbom (EZ) br. 1107/2009 Europskog parlamenta i Vijeća, i o izmjeni Provedbene uredbe Komisije (EU) br. 540/2011 (Tekst značajan za EGP)

23.4.2016   
            
            
               HR
            
            
               Službeni list Europske unije
            
            
               L 108/22
            
         PROVEDBENA UREDBA KOMISIJE (EU) 2016/636
   оd 22. travnja 2016.
   o oduzimanju odobrenja za aktivnu tvar Z,Z,Z,Z-7,13,16,19-dokosatetraen-1-il izobutirat, u skladu s Uredbom (EZ) br. 1107/2009 Europskog parlamenta i Vijeća, i o izmjeni Provedbene uredbe Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno drugu mogućnost iz njezina članka 21. stavka 3. i njezin članak 78. stavak 2.,
   budući da:
   
               (1)
            
            
               Direktivom Komisije 2008/127/EZ (2) Z,Z,Z,Z-7,13,16,19-dokosatetraen-1-il izobutirat uključen je kao aktivna tvar u Prilog I. Direktivi Vijeća 91/414/EEZ (3). Provedbenom uredbom Komisije (EU) 2015/308 (4) od podnositelja prijave zatraženo je da do 30. lipnja 2015. dostavi dokazne informacije o specifikaciji tehničkog materijala proizvedenog za tržište, uključujući podatke o svim relevantnim nečistoćama.
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (5).
            
         
               (3)
            
            
               Do krajnjeg roka 30. lipnja 2015. podnositelj prijave nije dostavio tražene dokazne informacije. Niti pošto ga je Komisija obavijestila o posljedicama nedostavljanja, podnositelj zahtjeva nije izrazio namjeru dostaviti tražene dokazne informacije.
            
         
               (4)
            
            
               Sukladno tome primjereno je oduzeti odobrenje za Z,Z,Z,Z-7,13,16,19-dokosatetraen-1-il izobutirat.
            
         
               (5)
            
            
               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.
            
         
               (6)
            
            
               Državama članicama trebalo bi omogućiti dovoljno vremena za oduzimanje odobrenja za sredstva za zaštitu bilja koja sadržavaju Z,Z,Z,Z-7,13,16,19-dokosatetraen-1-il izobutirat.
            
         
               (7)
            
            
               U slučaju sredstava za zaštitu bilja koja sadržavaju Z,Z,Z,Z-7,13,16,19-dokosatetraen-1-il izobutirat, ako države članice odobre razdoblje odgode u skladu s člankom 46. Uredbe (EZ) br. 1107/2009, to razdoblje trebalo bi isteći najkasnije osamnaest mjeseci nakon dana stupanja na snagu ove Uredbe.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Oduzimanje odobrenja
   Odobrenje za aktivnu tvar Z,Z,Z,Z-7,13,16,19-dokosatetraen-1-il izobutirat oduzima se.
   Članak 2.
   Izmjena Provedbene uredbe (EU) br. 540/2011
   U dijelu A Priloga Provedbenoj uredbi (EU) br. 540/2011 briše se unos 259., Z,Z,Z,Z-7,13,16,19-dokosatetraen-1-il izobutirat.
   Članak 3.
   Prijelazne mjere
   Države članice oduzimaju odobrenja za sredstva za zaštitu bilja koja kao aktivnu tvar sadržavaju Z,Z,Z,Z-7,13,16,19-dokosatetraen-1-il izobutirat do 13. studenoga 2016.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije do 13. studenoga 2017.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) 2015/308 оd 26. veljače 2015. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari Z,Z,Z,Z-7,13,16,19-dokosatetraen-1-il izobutirat (SL L 56, 27.2.2015., str. 9.).
   
      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).